Ndola ni kata ya Wilaya ya Ileje katika Mkoa wa Songwe, Tanzania. Wakati wa sensa iliyofanyika mwaka wa 2012, kata ilikuwa na wakazi wapatao 6,820 walioishi humo. Msimbo wa posta ni 53403. Kata hiyo ina vijiji 4: Igumila, Ibezya, Ndola na Ishenta. Makao makuu ya kata yapo Ndola, ambapo ni katikati ya vijiji vyote vinne. Ofisi za kata zinapatikana pale Ndola, ambapo kuna Ofisi ya Diwani, Afisa Mtendaji Kata, Afisa Elimu Kata, Afisa Kilimo na Afisa Ugani. Kijiji cha Ndola kina jumla ya vitongoji saba ambavyo ni: Isanga, Ndola, Isagama, Kaloleni, Tunduma, Kaburu na Ileya. Ishenta ina vitongoji kama Itula, Selenje, Mdibe na Ibututu. Igumila ina vitongoji vitatu: Mpiru, Ilembo na Igumila. Ibezya ina vitongoji kama Ilulu, Ulando, Ibezya. Kuhusu huduma za afya, kata ya Ndola ina Kituo Cha Afya cha Ndola (Ndola Health Center); kituo hicho kipo makao makuu ya kata, Ndola. Pia kata ina zahanati ya Ishenta (Ishenta dispensary) ambayo ipo kijiji cha Ishenta Kuna soko la mifugo la Ikwesela ambalo lipo kila Jumanne kijiji cha Ishenta.